Ana López Navajas

Ana Lopez Navajas (Valentzia, 1962) Hizkuntza eta Literaturako irakaslea eta ikertzailea da, eta Hezkidetza eta Berdintasun aholkularia Irakasleen Prestakuntzan, Valentziako Generalitateko Hezkuntza, Ikerketa, Kultura eta Kirol Kontseilaritzan. Bigarren Hezkuntzako edukietan eta eskuliburuetan emakumeak eta euren ekoizpenak esparru zientifiko, kultural eta historikoan ez egotea eta gabezia horren ondorioak aztertu ditu bere ikerketan. Bere lanak emakumeek utzitako ondare kultural, zientifiko eta historikoa berreskuratzera eta zabaltzera bideratuta daude, batez ere hezkuntza eta kulturaren esparruan.

 Bizitza 

 Ikasketak 
Valentziako Unibertsitatean doktoratu zen Las mujeres que nos faltan (Falta zaizkigun emakumeak) izeneko tesiarekin, non Derrigorrezko Bigarren Hezkuntzako (DBH) testuliburuetan emakumeen absentzia eta bere inplikazioak aztertu zituen.

 Lan ibilbidea 
Doktore tesiaren lanaren ildo beretik jarraituta, Análisis de la ausencia de las mujeres en los manuales de la ESO (Derrigorrezko  igarren Hezkuntzako (DBH) eskuliburuetan emakumeen absentziaren azterketa) izeneko TRACE proiektua koordinatu du, Zientzia eta Berrikuntza Ministerioak eta Emakumearen Institutuak finantzatuta. 2014an Revista de Educación aldizkarian argitaratutako proiektuaren emaitzak agerian utzi zuen emakumea testuliburuetako edukietan baztertuta zegoela, erreferente kultural eta zientifikoen %7,6 baino ez baitziren emakumezkoak. Aipatutako pertsonaien %92 baino gehiago gizonezkoak dira. Lan horrek datu base bat garatu zuen 15.000 sarrera baino gehiagorekin, testuliburuen analisiaren informazioarekin. Une horretan, datu-base berria lantzen hasi zen, eta, horri esker, diskurtsoa egokitzeko eta gai bakoitzean behar diren emakumeak sartzeko behar den informazioa kontsultatu ahal izango zen, DBHko testuliburuek errealitate hori egokitzeko.*

Kulturan genero berdintasuna sustatzen duen Klasikoak eta Modernoak elkarteko kidea da hasieratik. Emakumeen legatua (El legado de las mujeres/ Women's Legacy) proiektua koordinatzen du eta, era berean, izen bereko elkartearen parte da. 

 Argitalpenak 
Ana López Navajasek hainbat artikulu argitaratu ditu bere ikerketei buruz aldizkari espezializatu entzutetsuetan. Bere artikulu aipagarrienetako batzuk honako hauek dira:

 Bakarrean 
 " Análisis de la ausencia de las mujeres en los manuales de la ESO: una genealogía de conocimiento ocultada (DBHko eskuliburuetan emakumeen absentziaren azterketa: ezkutuko ezagutzaren genealogia)", Hezkuntza Aldizkaria (363), 2014 (urtarrila-apirila), or. 282-308. http://www.revistaeducacion.mec.es/.
 "Las escritoras ausentes en los manuales: propuestas para su inclusión (Eskuliburuetan ez dauden idazleak: haiek sartzeko proposamenak)", Didaktika (Hizkuntza eta literatura). ISSN 1130-0531, 26 zk., 2014, or. 217-240.
 "El desconocimiento de la tradición literaria femenina y su repercusión en la falta de autoridad social de las mujeres (Emakumeen literatura-tradizioa ez ezagutzea eta horrek emakumeen gizarte-autoritaterik ezean duen eragina)", Quaderns de filologia. Estudis literaris. ISSN 1135-4178, 17 zk., 2012 (Emakumeei, idazketari eta botereari eskainitako alea), or. 27-40.

 Lan kolektiboetan 

 "El desconocimiento de la literatura femenina y su efecto en la falta de poder de las mujeres" nabarmentzen da, Angel López Garcíarekin batera egindakoa, eta Júlia Benaventek, Elena Moltó Hernandezek eta Silvia Fabrizio Costak koordinatutako "Las mujeres, la redacción y el poder" lanaren zati da. 27-40).

 Sariak eta aintzatespenak 
Ana López Navajasek egindako ikerketa-lana eta berdintasunaren eta hezkidetzaren aldeko borroka jendaurrean baloratu dira, eta hori hainbat saritan islatu da: 

 2018an «Espainiako 2018ko Top 100 Emakume Liderrak» saria, izen bereko erakundeak emandakoa.
 2017an «Avanzadoras (Aurreratzaileak)» saria, Oxfam Intermónek emana, 20minutos egunkariarekin lankidetzan.
 2016an «Ascensión Chirivella» saria, Associació de Juristes Dones d’Alzira elkarteak emana.

 Erreferentziak 

 Kanpo estekak 

 Bideoa: El legado de las mujeres/ Women's Legacy TV2 kateko La aventura del saber saioa, 2024.10.30

Kategoria:Valentziarrak
Kategoria:Emakume ikertzaileak
Kategoria:Espainiako ikertzaileak
Kategoria:Espainiako irakasleak
Kategoria:Emakume irakasleak
Kategoria:Emakume ekintzaileak